Andreas Grimelund

Andreas Grimelund () var ein norsk gardbrukar, prest og biskop frå Aker i Akershus. Hans Hanssen Grimelund var far hans, Hans Grimelund bror hans.

Grimelund vart cand. theol. og var så i nokre år gardbrukar. Frå 1844 til 1852 var han prest. Perioden 1852-61 var han lærar i pastoralteologi, homiletikk og liturgikk ved det praktisk-teologiske seminar i Christiania.

Grimelund var biskop i Trondheim frå 1861 til 1883. Han var medlem av ein salmebokkomite og to salmebokkommisjonar. I 1852 gjaldt det ei revidering av Evangelisk-christelig Psalmebog.Norges kirkehistorie i det 19. århundre II, s. 75 Den fyrste salmebokkommisjonen, 1865, skulle vurdere eit utkast til salmebok frå Magnus Brostrup Landstad.Norges kirkehistorie i det 19. århundre II, s. 77f I 1868 fekk ein ny kommisjon, med same medlemene, i oppgåve å vurdere eit salmebokutkast vald ut av Andreas Hauge.Norges kirkehistorie i det 19. århundre II, s. 84 Elles skreiv han om praktisk teologi.

Han døydde i Kristiania i 1896. Sonen Johannes Grimelund var i samtida ein kjend kunstmålar.

 Utmerkingar 
Grimelund vart utnemnd til riddar av St. Olavs Orden i 1862 og fekk kommandørkrossen av 1. klasse i 1873.

Kjelder
Gyldendals store konversasjonsleksikon. 1972
Molland, Einar:Norges kirkehistorie i det 19. århundre, I-II. 1979

Notar

Kategori:Norske biskopar
Kategori:St. Olavs Orden
Kategori:Folk frå Oslo
Kategori:Ordførarar i Aker